Ek dink soms ek sal my siel vir 'n brosgebraaide hoenderdytjie verkoop. Dit is een van my staatmaker maaltye, 'n pan vol sizzling dytjies in die oond. Hierdie week s'n is eers vir 'n dag gemarineer in 'n Griekse jogurt, met baie knoffel, suurlemoensap en 'n paar salotte. En speserye – komyn, koljander, borrie, gedroogde rissie en heelwat van die warm paprika wat J van Hongarye gebring het. Bak teen 'n hoë temperatuur, en eet saam met 'n reuse bak rocket en ryp avokado.
Vir my is dit die vlerkies, met baie suurlemoensap en 'n oond wat vuurwarm is. Hulle crunch so lekker.